paragraph_text: Filozofsko-teološka visoka škola Benedikt XVI. (njem. Philosophisch-Theologische Hochschule Benedikt XVI., često kolokvijalno i Hochschule Heiligenkreuz) privatno je rimokatoličko papinsko veleučilište sa sjedištem u Heiligenkreuzu u Donjoj Austriji. [https://www.katholische-theologie.info/studienorte/fakult%C3%A4ten/selbstdarstellungen-der-fakult%C3%A4ten/phil-theol-hochschule-heiligenkreuz katholische-theologie.info – Phil.-Theol. Hochschule Benedikt XVI. Heiligenkreuz], pristupljeno 23. prosinca 2021. Tu su školu 1802. godine kao sjemenište utemeljili cisterciti opatije Heiligenkreuz i ona je sve do 1975. uglavnom djelovala kao interna škola za tamošnje redovnike. [https://www.stift-heiligenkreuz.org/hochschule/ Stift Heiligenkreuz: Phil.-Theol. Hochschule Benedikt XVI. Heiligenkreuz], pristupljeno 23. prosinca 2021. Od 1975. do danas veleučilište u Heiligenkreuzu bilježi stalni porast broja studenata, od kojih su većina biskupijski i redovnički sjemeništarci: to je jedino veleučilište na svijetu kojim upravljaju cisterciti i jedina aktivna teološka škola nekog crkvenog reda u Austriji, te ujedno najveća obrazovna ustanova za svećenike i redovnike na njemačkom govornom području.